Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 947/09/4404	Nové Zámky, 4.6.2013
EEČ : 2-33-52-2013

U Z N E S E N I E

Trestná vec:	obvinená XXXXX  
Prečin:	Neoprávnené používanie cudzieho motorového vozidla podľa § 216 odsek 2 písmeno c, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.3.2010, spisová značka 1 Pv 947/09/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Bez súhlasu vlastníčky XXXXX XXXXX Slovensko, s. r. o. Bratislava, nájomcov XXXXX a XXXXX dňa 18.05.2009 asi o 12.00 h v priestore pred rodinným domom č. XXXXX v obci Sikenička sa zmocnila osobného motorového vozidla zn. Škoda Fabia EČ XXXXX, majúceho hodnotu 4.600,- €, a odišla na ňom do mesta Trenčín.

Uznesením prokurátora Okresnej prokuratúry XXXXX zo dňa 24.3.2010, spisová značka 1 Pv 947/09/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 1 Pv 947/09 z 24.03.2010 podľa § 216 odsek 1 Trestného poriadku podmienečne zastavil trestné stíhanie proti obvinenej XXXXX pre prečin neoprávneného používania cudzieho motorového vozidla podľa § 216 odsek 1, odsek 2 písmeno c) Trestného zákona, ktorého sa dopustila tak, že bez súhlasu vlastníčky XXXXX XXXXX Slovensko, s. r. o. Bratislava, nájomcov XXXXX a XXXXX dňa 18.05.2009 asi o 12.00 h v priestore pred rodinným domom č. 183 v obci Sikenička sa zmocnila osobného motorového vozidla zn. Škoda Fabia EČ XXXXX, majúceho hodnotu 4.600,- €, a odišla na ňom do mesta Trenčín.
	Týmto svojím uznesením okresný prokurátor v Nových Zámkoch podľa § 216 odsek 2 Trestného poriadku určil obvinenej XXXXX skúšobnú dobu na 3 roky.
	Toto uznesenie nadobudlo právoplatnosť dňa 07.04.2010.
	Tak v priebehu uvedenej skúšobnej doby, ako aj po jej skončení, som skúmal, či obvinená XXXXX vedie riadny život, to znamená, či sa dopustila trestného činu alebo čo aj len priestupku. V rámci toho som vyžiadal z Generálnej prokuratúry SR odpisy z registra trestov a z Obvodného úradu Štúrovo, Odboru všeobecnej vnútornej správy Štúrovo výpisy z evidencie priestupkov na obvinenú XXXXX.
	V odpise z registra trestov z GP SR Bratislava z 30.05.2013 má obvinená XXXXX iba jeden záznam z 24.03.2010 práve v súvislosti s predmetným podmienečným zastavením trestného stíhania. V evidencii priestupkov z Obvodného úradu Štúrovo, Odboru všeobecnej vnútornej správy Štúrovo z 28.05.2013 za obdobie od r. 2010 nie je zaevidovaný ani jeden záznam proti obvinenej XXXXX v súvislosti s postihom pre priestupok.
	Tieto skutočnosti nasvedčujú tomu, že obvinená XXXXX sa v skúšobnej dobe podmienečného zastavenia trestného stíhania nedopustila trestného činu a ani len priestupku. To znamená, že v skúšobnej dobe zrejme viedla riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku. Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor